૧૯૦ કરતાં વધારે ગુજરાતી ફિલ્મોમાં ૧૨૦૦ કરતાં વધારે ગીતો આપનાર આ સંગીત સમ્રાટની આગવી સિદ્ધિ તો એ ગણાય કે તેમણે લત્તાજી, મુકેશજી, રફી સાહેબ તથા કિશોરકુમાર સહિતનાં અનેક દિગ્ગજ ગાયકો પાસે ગુજરાતી ફિલ્મોનાં ગીતો ગવડાવ્યા અને ગુજરાતી સંગીતને સાચા અર્થમાં ગૌરવ અપાવ્યું. શ્રી. અવિનાશ વ્યાસને ગુજરાતી ફિલ્મોનાં સંગીતકાર તરીકે તો આપણે સહુ ઓળખીએ જ છીએ પણ બહુ ઓછા લોકોને ખબર હશે કે તેમણે હિન્દી ફિલ્મોમાં પણ સંગીત પીરસ્યું છે.